armvectores/hy_wikipedia_2023 huggingface dataset:
Անյա Բուկշտեյն

Անյա Բուկշտեյն (անգլ.՝ ‏אניה בוקשטיין‏, հունիսի 7, 1982(1982-06-07), Մոսկվա, ՌԽՖՍՀ, ԽՍՀՄ), իսրայելցի դերասանուհի, երգչուհի և մոդել։ Առավելապես հայտնի է Կինվարի դերակատարմամբ «Գահերի խաղը» հեռուատասերիալում, որը հեռարձակվում է HBO հեռուստաալիքով։


== Կենսագրություն ==
Անյա Բուկշտեյնը ծնվել է 1982 թվականի հունիսի 7-ին Մոսկվայում, նրա հայրը աշխատում էր բժիշկ-նյարդաբան, մայրը՝ խուլ-համրերի մանկավարժ։ Ընտանիքը հայրենադարձել է։ Անյան դերասանական վարպետություն է սովորել Գիվատաիմի «Տելմա Յալին» արվեստի դպրոցում։ Ուսումն ավարտելուց հետո զորակոչվել է Իսրայելի պաշտպանության բանակ, որտեղ երգել է ռազմաօդային ուժերի անսամբլում։ 


== Կարիերա ==


=== Կինո և հեռուստատեսություն ===
Կինոյում Բուկշտեյնն իր առաջին ելույթն ունեցել է 1994 թվականին, «Նոր երկիր» ֆիլմում (անգլ.՝ ‏ארץ חדשה‏‎): Այս ֆիլմում խաղացած դերի համար Անյան արժանացել է «Օֆիր» իսրայելական մրցանակի։
2005 թվականին Անյան Շմուել Հասֆարի «Շվարց դինաստիան» ֆիլմում (անգլ.՝ ‏שושלת שוורץ‏‎, Շոշոլետ Շվարց), որտեղ կատարել է Ռուսաստանից հայրենադարձած Աննայի դերը, ով Իսրայել էր եկել հորը թաղելու համար, սակայն օրենքներով դա արգելված է։ Այս ֆիլմում խաղացած դերի համար նա կրկին արժանացել է «Օֆիր» մրցանակի։
2007 թվականին Անյա Բուկշտեյնը Ֆանի Արդանի հետ միասին նկարահանվեց Ավի Նեշերի «Գաղտնիքներ» ֆիլմում՝ խաղալով ուղղափառ ռաբունի աղջկա դերը, հարաբերություններ է հաստատում մեկ այլ աղջկա հետ։ Նույն տարում Անյան նկարահանվեց գովազդային հոլովակում։
2010 թվականին Բուկշտեյնը խաղաց «Կատաղածները» (անգլ.՝ ‏כלבת‏‎ «Կալևետ») առաջին իսրայելական սարսափ ֆիլմում։
2016 թվականին նա կատարեց Կինվարի դերը HBO հեռուստաալիքով ցուցադրվող «Գահերի խաղը» հեռուատասերիալի վեցերորդ խաղաշրջանում։


=== Թատրոն ===
Զորացրվելուց հետո Անյան խաղացել է «Պալատի տիրուհին» ներկայացման մեջ։ 2010 թվականին խաղացել է ռեժիսոր Իեգոշուա Սոբոլի «Գետտո» ներկայացման մեջ, որտեղ պատմվում է Երկրորդ համաշխարհային պատերազմի ժամանակ վիլնյուսյան գետտոյի բնակիչների ճակատագրի մասին։ izrus պորտալին տված հարցազրույցում Անյան հայտարարեց.


== Անձնական կյանք ==
2013 թվականի սեպտեմբերին նա ամուսնացել է իսրայելցի ճարտարագետ Դոնաթան Վայների հետ։


== Ֆիլմագրություն ==


=== Ֆիլմեր ===


=== Հեռուստատեսություն ===


== Մրցանակներ և անվանակարգեր ==


== Ծանոթագրություններ ==
Մետաղածնական գոտի

Մետաղածնական գոտի, մետաղաբեր տարածքներ, որոնք համընկնում են երկրագնդի տեկտոնական խոշորագույն գոտիների հետ, օրինակ՝ խաղաղօվկիանոսյան, Միջերկրածովյան գոտիները։ Մետաղածնական գոտիները կազմված են ավելի ցածր կարգի փոխկապակցված մետաղաբեր տարածքներից՝ մետաղածնական պրովինցիաներից։ Մետաղածնական գոտիները կարող են ձևավորվել մի քանի տեկտոնամագմատիկ ցիկլերի կամ մետաղածնական դարաշրջանների ընթացքում, որոնցից յուրաքանչյուրը բնութագրվում է հանքայնացման որոշակի տիպերով։ Խոշոր մետաղածնական գոտու երկարությունը կազմում է տասնյակ հազար կմ, լայնությունը՝ հարյուրավոր կմ, իսկ զբաղեցրած տարածությունը՝ 10-15 միլիոն  կմ2։ Որոշ երկրաբաններ առաջարկում են մետաղածնական գոտի համարել այն հանքաբեր տարածքները, որոնք չափերով ավելի փոքր են և համապատասխանում են մետաղածնական պրովինցիաներին (Ուրալյան, Մոնղոլա-Օխոտյան)։ Բազմաթիվ հետազոտողներ խաղաղօվկիանոսյան և Միջերկրածովյան խոշորագույն գոտիների հետ մեկտեղ մետաղածնական գոտի են անվանում նաև Ուրալյանը, Սկանդինավյանը և այլն։
Չերվոնի Յար (գյուղ, Կոնոտոպի շրջան)

Անվան այլ կիրառումների համար տե՛ս՝ Չերվոնի ՅարՉերվոնի Յար (ուկրաիներեն՝ Червоний Яр), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Չերվոնի Յար գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5036) Թատլ

(5036) Թատլ (անգլ.՝ Tuttle), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,141199 ա. մ., առավելագույնը մոտենում է 2,5632 ա. մ. հեռավորության վրա և հեռանում 3,7192 ա. մ.։ Արեգակի շուրջ մեկ ամբողջական պտույտ է կատարում 2033,49 երկրային օրվա ընթացքում, իր ուղեծրով շարժվելով միջինում 0,177036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,93° անկյուն։


== Անվանում ==
Աստերոիդն անվանվել է ի պատիվ ամերիկացի աստղագետ Հորաս Թատլի (Հորացիուս Թուտլ, անգլ.՝ Horace Parnell Tuttle, 1837-1923)․ նա հայտնաբերել է մի շարք գիսաստղեր, ինչպես նաև՝ (66) Մայա և (73) Կլիտիա աստերոիդները։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5036) Թատլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վավերագրագիտություն

Վավերագրագիտություն, վավերագրաբանություն, դիվանաբանություն, վավերագրերի ձևը և բովանդակությունն ուսումնասիրող պատմություն օժանդակ գիտաճյուղ (դիսցիպլին)։ 


== Պատմություն ==
Սկզբնապես վավերագրագիտություն հասկացվել է՝ որպես փաստաթղթերի վավերականության մասին գիտություն (այդ առումով մասամբ տարրալուծվում է հնագրության, ժամանակագրության, ծագումնաբանության և պատմություն այլ հատուկ գիտաճյուղերի մեջ)։ Վավերագրերի իսկության որոշ ստուգում (գործնական Վավերագրագիտություն) կիրառվել է դեռևս միջին դարերում։ 14-15-րդ դարերում սկզբնավորված գիտություն վավերագրագիտությունը մինչև 19-րդ դարը զուգակցվել է գործնականին։ Վավերագրագիտության՝ որպես պատմություն օժանդակ գիտաճյուղի, հիմնադիր Ժ․ Մաբիլյոնը 17-րդ դար մշակել է վավերագրերի իսկության գնահատման գիտության չափանիշներ։ 19-20-րդ դարերում վավերագրագիտությունների մեջ առանձնացել են հատուկ ենթաճյուղեր՝ կայսերական և թագավորական հրովարտակների վավերագրագիտություն, պապական հրովարտակների վավերագրագիտություն, մասնավոր վավերագրերի վավերագրագիտություն։ Իուրժ․ վավերագրագիտությամբ զբաղվում է հիմնականում վավերագրերի միայն արտաքին առանձնահատկությունների նկարագրությամբ (դրանց բովանդակության ուսումնասիրությունը պաշտոնապես չի մտնում նրա խնդիրների մեջ)։ Մարքսիստ վավերագրագիտությունը անհրաժեշտ է համարում վավերագրերի ինչպես ձևի, այնպես էլ բովանդակության ուսումնասիրությունը, ընդ որում, վավերագրերը համարելով սոցիալ-տնտեսական հարաբերությունների, ներքին և արտաքին քաղաքականության պատմության կարևորագույն աղբյուրներ, դրանց ձևի ուսումնասիրությունը ստորադասում է բովանդակության ուսումնասիրությանը։


== Գրականություն ==
Cesare Paoli։ Diplomatica, a cura di G.C Bascapè, Firenze 1942.
Alessandro Pratesi, Genesi e forme del documento medievale, Roma, Jouvence 1979 (Guide 3).
Harry Breslau, Manuale di diplomatica per la Germania e per l’Italia, trad. it. a cura di Annamaria Voci-Roth, Ministero per i Beni Culturali e Ambientali-Ufficio Centrale per i Beni Archivistici, Roma 1998 (Pubblicazioni degli Archivi di Stato, Sussidi 10).
Arthur Giry, Manuel de Diplomatique. Diplomes et chartes, chronologie technique, éléments critiques et parties constitutives de la teneur des chartes, les chancelleries, les actes privés, Paris 1894 (rist. Paris 1925).
Եղիցի լույս (ֆիլմ)

«Եղիցի լույս» (անգլ.՝ Let There Be Light), ամերիկյան սև-սպիտակ ֆիլմ, որը նկարահանել է ռեժիսոր Ջոն Հյուստոնը։ Ֆիլմի պրեմիերան տեղի է ունեցել 1980 թվականի դեկտեմբերի 16-ին։


== Սյուժե ==
Ֆիլմի գործողությունները ծավալվում են Էջվուդ պետական հիվանդանոցում (անգլ.՝ Edgewood State Hospital, Լոնգ Այլենդ, Նյու Յորք) 1944-1946 թվականներին։ Ներկայացվում է հոգեբանական ռեաբիլիտացիա անցնող յոթանասունհինգ ամերիկացի զինվորների կյանքը հոգեբուժական կլինիկա ընդունվելուց մինչև վերջնական ապաքինում։


== Ֆիլմի վրա աշխատել են ==
Ռեժիսոր՝ Ջոն Հյուստոն
Սցենարիստներ՝ Ջոն Հյուստոն, Չարլզ Քաուֆման (լուսագրերում նշված չէ)
Կոմպոզիտոր՝ Դմիտրի Տյոմկին (լուսագրերում նշված չէ)
Օպերատոր (լուսագրերում նշված չէ)՝ Սթենլի Կորտես, Ջոն Դորիան, Լլոյդ Ֆրոմ, Ջո Ջեքսոն, Ջորջ Սմիթ
Տեքստը կարդում է՝ Ուոլթեր Հյուսթոն (լուսագրերում նշված չէ)


== Ճանաչում ==
Մասնակցել է Կաննի կինոփառատոնի «Հատուկ հայացք» ծրագրին 1981 թվականին։ 2010 թվականին ընդգրկվել է ԱՄՆ ֆիլմերի պահպանության ազգային խորհրդի ազգային գրանցամատյանում։


== Ծանոթագրություններ ==


== Գրականություն ==
Bibliography of articles/books (via UC Berkeley)
Jones Kent (June 22, 2003)։ «To Tell the Truth. Let There Be Light»։ Reverse Shot. A different angle on moving images - past, present, and future։ Museum of the Moving Image։ «you don't remember the final, preordained bus ride to a bright future in Let There Be Light, but those faces, emptied of certainty and comfort, knowing that their destiny is to face a future eternally haunted by a past they never asked for.» 
Rothöhler Simon (June–July 2015)։ «Rückkehr des Verdrängten. Eine Mediengeschichte zu John Hustons Let There Be Light» [Return of the Suppressed. A history of the prints of John Huston's Let There Be Light]։ Mittelweg 36 (գերմաներեն) 24 (3): 4–18 
Turnour Quentin (May 2000)։ «In the Waiting Room: John Huston's Let There Be Light»։ Senses of Cinema 6 


== Արտաքին հղումներ ==
«Եղիցի լույս»(անգլ.) ֆիլմը Internet Movie Database կայքում 
«Да будет свет»(անգլ.) ֆիլմը Allmovie կայքում: 
Մրցանակները IMDb կայքում(անգլ.)
Հետաքրքիր փաստեր IMDb կայքում(անգլ.)
Фильм-участник Каннского кинофестиваля(անգլ.)
Караганов А. В. Первое столетие кино : открытия, уроки, перспективы / Александр Караганов; Федер. агентство по культуре и кинематографии Рос. Федерации, Науч.-исслед. ин-т киноискусства. - Москва : Материк, 2006. Стр. 102. ISBN 5-85646-169-X


=== Գրախոսականներ ===
Զեռնակ (Հեքյարիի գավառ)

Անվան այլ կիրառումների համար տե՛ս՝ Զեռնակ (այլ կիրառումներ)Զեռնակ, գյուղ Արևմտյան Հայաստանում, Վանի վիլայեթի Հեքյարիի գավառում։


== Բնակչություն ==
XX դարի սկզբին ուներ 35 տուն բնակիչ, որի մի մասը հայեր էին, մնացածը՝ քրդեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լեռնահովիտի պատմության և մշակույթի անշարժ հուշարձանների ցանկ (Գեղարքունիքի մարզ)

Անվան այլ կիրառումների համար տե՛ս՝ Լեռնահովիտի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Գեղարքունիքի մարզի Լեռնահովիտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նիժնեիսմակովո

Նիժնեիսմակովո (ռուս.՝ Нижнеисмаково, բաշկիրերեն՝ Түбәнге Ысмаҡ), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շևերդինո (գյուղ, Մոնաստիրշչինսկի շրջան)

Շևերդինո (ռուս.՝ Шевердино), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերիկ (Լըջեի գավառ)

Անվան այլ կիրառումների համար տե՛ս՝ Դերիկ (այլ կիրառումներ)Դերիկ, գյուղ Արևմտյան Հայաստանում, Դիարբեքիրի վիլայեթի Լճեի գավառակում։


== Պատմություն ==
Գյուղը թուրքերի ու քրդերի կողմից կողոպտվել և ավերվել է 1895 թվականի ջարդերի ժամանակ։


== Բնակչություն ==
XIX դարի 80-ական թվականներին ուներ 60 տուն հայ բնակիչ։ XX դարի սկզբին ուներ 20 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բագուսի

Բագուսի, գյուղ Փոքր Հայքում, Կեսարիայի նահանգում, իսկ ապա գյուղ Արևմտյան Հայաստանում, Խարբերդի վիլայեթի Խարբերդի գավառում։


== Անվան ստուգաբանություն ==
Գյուղի անվանումն ըստ ոմանց կապված է Բաքս հեթանոսական աստծո անվան հետ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դուբրովկա (գյուղ, Կույբիշևսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Կալուգայի մարզի Կույբիշևսկի շրջանի կազմում։
Բնակչությունը 2010 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էուջենիո Մոնտալե

Էուջենիո Մոնտալե (իտալերեն՝ Eugenio Montale, հոկտեմբերի 12, 1896(1896-10-12)[…], Ջենովա, Իտալիա - սեպտեմբերի 12, 1981(1981-09-12)[…], Միլան, Իտալիա), իտալացի բանաստեղծ։ Հերմետիզմի ներկայացուցիչ։
Մոնտալեի 20—30-ական թվականների քնարերգության («Սեպիի խեցիները», 1925, «Պատահականություններ», 1939, ժողովածուներ) ընդհանուր տոնայնությունը մարդու անհաստատ գոյության, մենակության զգացողությունն է։ Երկրորդ համաշխարհային պատերազմի և դիմադրության շարժման տարիներին Մոնտալեն հանդես է եկել ֆաշիզմի անմարդկայնության դեմ («Հիտլերյան գարուն», 1943, բանաստեղծություն)։ Ետպատերազմյան պոեզիայում Մոնտալեն ձգտել է դուրս գալ հոռետեսության շրջանակներից («Փոթորիկ և այլ բանաստեղծություններ», 1956)։ «Մատուրա» (1972) ժողովածուում քնարական ներքին մենախոսությունը հագեցած է արդիականության նախանշաններով, մարդասիրական մոտիվները զուգորդվում են սոցիալական հեգնանքի հետ։ Իտալական մշակույթին մատուցած ծառայության համար 1966 թվականից նա համարվում է ցմահ սենատոր։ Նոբելյան մրցանակի դափնեկիր (1975)։


== Ծանոթագրություններ ==
Դանանգ

Դանանգ (վիետ․՝ Da Nang), քաղաք Վիետնամում, որը կենտրոնական ենթակայության տակ գտնվող հինգ քաղաքներից մեկն է։ Այն բնակչության թվաքանակով հինգերորդն է երկրում։ 


== Ընդհանուր նկարագրություն ==
Տեղակայված է Հարավչինական ծովի ափին՝ կենտրոնական Վիետնամում։ 759 կմ հեռավորության վրա է Հանոյից և 960 կմ Հոշիմինից։ Ունի նավահանգիստ և միջազգային օդանավակայան։ Քաղաքը համարվում է Հարավարևելյան Ասիայի պետությունների ասոցիացիա-յի «Արևելք-Արևմուտք» միջանցքի վերջնակետը։ 


== Պատմություն ==
Առաջինը այստեղ հաստատվել են Ինդոնեզիայից եկած բնակիչները 192 թվականին։ Նրանք հիմնեցին Ինդրապուրա անվանումով բնակավայրը, որը հետագայում դարձավ Չամպայի թագավորության քաղաքներից մեկը։ Ֆրանսիայի գաղութացման դարաշրջանում Հնդկաչինն անվանում էին Թուրան (ֆր.՝ Tourane)։ Մինչ 1997 թվականը քաղաքը կազմել է Կուանգնամ-Դանանգ գավառի մասը, 1997 թվականի հունվարի 1-ից ստացել է կենտրոնական քաղաքի կարգավիճակ։


== Վարչական տվյալներ ==
Քաղաքը ունի 6 վարչական բաժանում։
6 քաղաքային թաղամասեր

Հանտյաու (Hải Châu),
Շոնչա (Sơn Trà),
Նգուհանշոն (Ngũ Hành Sơn),
Լենտեու (Liên Chiểu),
Կամլե (Cẩm Lệ),
Հոավանգ (Hòa Vang)


== Տեսարժան վայրեր ==
Վիետնամում Դանանգ քաղաքից ոչ հեռու բացվել է աշխարհի ամենաերկար կախովի ճոպանուղին։ Եզակի տրանսպորտային սիստեմը գտնվում է Դանագից 35 կիլոմետր հեռավորության վրա։ Սիստեմը կազմված է 22 սյուներից և 94 խցիկներից։


== Սպորտ ==
Դանանգը (վիետ․՝ Đà Nẵng) Վիետնամական ֆուտբոլային ակումբ է, որը ներկայացնում է նույնանուն քաղաքը, հանդես է գալիս Վիետնամի ֆուտբոլի առաջնությունում։


== Քույր քաղաքներ ==
Դանանգի եղբայր քաղաքներ՝


== Ծանոթագրություններ ==
              Դա Նանգ (անգլերեն)
Քոնի Նելսեն

Քոնի Սիգնե-Լիզե Նելսեն (դան․՝ Connie Inge-Lise Nielsen, հուլիսի 3, 1965(1965-07-03), Frederikshavn, Դանիա), դանիացի դերասանուհի, ով ստացել է իր առաջին մեծ դերը անգլիալեզու «Սատանայի փաստաբանը» (1997) ֆիլմում՝ կատարելով երկրորդական դեր։ Հետագայում Քոնի Նելսենը հայտնի է դարձել Ռիդլի Սքոթի «Գլադիատոր» (2000) ֆիլմում իր կատարած դերով։ Նա նկարահանվել է այնպիսի ֆիլմերում, ինչպիսիք են` «Հանձնարարություն Մարսում» (2000), «Նկար մեկ ժամում» (2002), «Հիմնական» (2003), «Հետապնդվածը» (2003), «Սառցե բերք» (2005) և «Նիմֆոմանուհի» (2014)։ Նա մարմնավորել է Մերեդիթ Քեյնին Starz հեռուստաալիքի «Բոս» հեռուստասերիալում և կատարել է գլխավոր դեր «Հետևողները» հեռուստասերիալի երկրորդ եթերաշրջանում։ Նա մարմնավորում է թագուհի Հիպոլիտային 2017 թվականին սպասվող «Հրաշք կին» ֆիլմում։


== Վաղ Կյանք ==
Նելսենը ծնվել Դանիայի Ֆրեդերիկսհավն քաղաքում և մեծացել է Էլինգ քաղաքում։ Նրա հայրը` Բենտ Նելսենը, եղել է ավտոբուսի վարորդ, իսկ մայրը` ապահովագրության գործակալ, և նաև եղել է դերասան ու երաժիշտ։ Նա սկսել է իր դերասանական կարիերան, աշխատելով իր մոր հետ միասին։ 18 տարեկանում նա ճանապարհորդել է Փարիզ, Ֆրանսիա, որտեղ նա աշխատել է դերասանուհի և մոդել, որն էլ խթանել է իր հետագա աշխատանքին և ուսմանը Իտալիայում գտնվող Հռոմի դրամատիկ դպրոցում։ Նելսենը ապրել է Իտալիայում շատ տարիներ, որից հետո տեղափոխվել է ԱՄՆ և մինչ այսօր ապրում է այնտեղ։


== Կարիերա ==
Նա տեղափոխվել է ԱՄՆ 1990-ական թվականների կեսերին և ստացել իր առաջին անգլիալեզու դերը «Սատանայի փաստաբան» ֆիլմում, խաղալով Ալ Պաչինոյի և Կիանու Ռիվզի հետ միասին։
2000 թվականին Նելսենը հայտնի է դարձել, մարմնավորելով Լուցիլային օսկարակիր «Գլադիատոր» ֆիլմում, խաղալով Ռասել Քրոուի և Հոակին Ֆենիքսի հետ միասին։ Հետագայում նա նկարահանվել է ամերիկյան «Հանձնարարություն Մարսում» (2000), «Նկար մեկ ժամում» (2002), «Հետապնդվածը» (2003) և «Հիմնական» (2003) ֆիլմերում, որոնց համար նա ստիպված է եղել կտրել իր մազերը։
2004 թվականին, Նելսենը կատարել է իր դեբյուտը դանիական ֆիլմում, նկարահանվելով «Եղբայրներ» ֆիլմում, որի համար նա հաղթել է Լավագույն դանիացի դերասանուհի, Բոդիլ, և Սան Սեբաստիանի կինոփառատոնում որպես լավագույն դերասանուհի մրցանակները։ Նա նաև առաջադրվել է որպես լավագույն դերասանուհի Եվրոպական կինոփառատոնում։ 2006 թվականին Նելսենը երևացել է «Օրենք ու կարգուկանոն։ Հատուկ կորպուս» հեռուստասերիալի մի քանի սերիաներում, մարմնավորելով դետեկտիվ Դենի Բեքին։
2014 թվականին, Շարլոտա Գենսբուրի, Ջեյմի Բելի և Ումա Թուրմանի հետ միասին նկարահանվել է Լարս ֆոն Թրիերի «Նիմֆոմանուհի» ֆիլմում։


== Անձնական կյանք ==
2004-2012 թվականներին հանդիպել է Metallica ռոք խմբի թմբկարար Լարս Ուլրիխի հետ։ Նրանք ունեն որդի, Բրայս Թադեուս Ուլրիխ Նելսեն (ծնվել է՝ 2007 թվականի մայիսի 21)։ Քոնի նաև ունի ավագ որդի՝ հիփ-հոփ պրոդյուսեր Սեբաստիան Սարդոր (ծնվել է 1989 թվականի նոյեմբերի 27)։
Նելսենը պոլիգլոտ է։ Նա խոսում է 8 լեզուներով՝ դանիերեն, անգլերեն, ֆրանսերեն, գերմաներեն, իտալերեն, նորվեգերեն, շվեդերեն, և մի քիչ իսպաներեն
։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Քոնի Նելսենը Internet Movie Database կայքում
Քոնի Նելսենը Թվիթթերում
Կախիչ

Կախիչներ, հարմարանք, որը նախատեսված է հագուստը կախված վիճակում պահելու  համար։
Գոյություն ունի կախիչների տարբեր տեսակներ` պատի մեջ մտնող մինչև արվեստի գործ հանդիսացող կախիչներ։ Կախիչները կարող են լինել պատի, հատակի, փոխադրվող։ Հագուստը կախում են կեռիկից կամ  կախարանից։  Կախարանները օգտագործվում են խանութներում և առևտրի սրահներում հագուստի ցուցադրման համար։ Այդ պատճառով հագուստով կախարանները կախված են առանձին կախիչների վրա։ Պահարանում կախիչի վրա կախված հագուստը չի փոխվում և չի հնանում։ 

Կամ զգեստապահարան`որոշ հաստատությունների  կարևոր մասն է կազմում։ Օրինակ` թատրոնի մասին Ստանիսլավսկին ասել էր, որ այն սկսում է կախիչներից։
Արտադրվում են կախիչների տարբեր տեսակներ որոնք օգտագործում են տարբեր նպատակներով (միջանցքում, լոգարանի համար), նյութերի (փայտի և մետաղի)։
Այժմ առավել տարածված են պլաստմասե կախիչները, որպես գործնական և ոչ թանկարժեք լուծում։ Խանութների մեծամասնությունը  օգտագործում են կախիչները հագուստի հավաքածուները ցուցադրելու համար։


== Պատմություն ==
Առաջին կախիչները հայտնվել են 1903 թվականին, Ալբերտ Պարկհաուսի ձեռքին, ով աշխատում էր մետաղալարերի գործարանում։ Նա չկարողացավ գտնել ազատ կեռիկ իր բաճկոնը կախելու համար։ Այդ պատճառով վերցրեց մի կտոր մետաղալար և դրանից պատրաստեց հարմարանք, որի վրա կախեց իր բաճկոնը։


== Մշակույթում ==
ԱՄՆ-ում կախիչը անօրինական  վիժումների խորհրդանիշն է, քանի որ անցանկալի հղիության պատճառով կանայք հաճախ օգտագործում են կախիչներ հղիության ​​դադարեցման համար։


== Հետաքրքիր է ==
19-րդ դարում Խարկովում  հագուստի արտադրող Թրեմփլ անունով գերմանացու մասին մի լեգենդ կա։ Լեգենդի համաձայն, նրա յուրաքանչյուր արտադրանքը կախված էր կախիչի վրա, որի վրա «Թրեմպել» ընկերության ապրանքանիշն էր։ Այդի իսկ պատճառով ամբողջ Հարավային Ռուսաստանում և Ուկրաինայում կոստյումների համար նախատեսված կախիչները սկսեցին անվանել տրեմպել։


== Գրականություն ==
Daniel Rozensztroch: Cintres Hangers, Verlag le Passage 06/2002 — ISBN 2-84742-007-X
Вешалка // Краткая энциклопедия домашнего хозяйства. — М.: Государственное Научное издательство «Большая Советская энциклопедия», 1959.


== Ծանոթագրություններ ==
Զարուդիե (գյուղ, Օրատովկայի շրջան)

Անվան այլ կիրառումների համար տե՛ս՝ ԶարուդիեԶարուդիե (ուկրաիներեն՝ Заруддя), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1595 թվականին։
2001 թվականի տվյալներով Զարուդիե գյուղում բնակվում էր 684 մարդ։ Բնակավայրը զբաղեցնում է 2631 կմ² տարածք։ Բնակչության խտությունը կազմում էր 259,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լաուդոն շրջան (Թենեսի)

Լաուդոն շրջան (անգլ.՝ Loudon County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 593 կմ² է, բնակչությունը՝ 39.086 մարդ (2000 թ. տվյալներով)։ Շրջկենտրոնն է Լաուդոն բնակավայրը։ Կազմավորվել է 1870 թ.։
Բետա-ռիթմ

Բետա ռիթմը (β-ռիթմ) ունի 13-30Հց հաճախականություն և 5-30 մկՎ տատանասահման։ Զգայական խթանիչների (օրինակ՝ լույսի ազդեցություն, ուժեղ ձայն) և հույզերի դեպքում, ալֆա-ռիթմը փոխարինվում է բետա ռիթմով (դեսինխրոնիզացիա), որը գրանցվում է գլխուղեղի ճակատային, կենտրոնական շրջանների էլեկտրագրում։ Մեխանիզմը պայմանավորված է ուղեղաբնի ցանցանման գոյացությունից և լիմբիական համակարգով հաղորդվող վերընթաց ազդակներով։ Բետա ռիթմը արտացոլում է գլխուղեղի գործառական ակտիվությունը։


== Գլխուղեղի մյուս ռիթմերը ==


== Գրականություն ==
Brazier, M. A. B. (1970), The Electrical Activity of the Nervous System, London: Pitman
Ֆիլիպ Ժակոտե

Ֆիլիպ Ժակոտե (ֆր.՝ Philippe Jaccottet, հունիսի 30, 1925(1925-06-30)[…], Մուդոն - փետրվարի 24, 2021(2021-02-24), Գրինյան), շվեյցարացի բանաստեղծ, արձակագիր, թարգմանիչ:
Ծնվել է 1925 թվականին Վոյի կանտոնի Մուդոն գյուղում: Լոզանի համալսարանի բանասիրական ֆակուլտետն ավարտելուց հետո նա մի քանի տարի ապրել է Փարիզում և աշխատել «Մերմո» հրատարակչությունում: 1953 թվականին ամուսնանալուց հետո հաստատվել է Գրինյանում (Ֆրանսիա): Բազմաթիվ թարգմանություններ է արել Հոմերոսից, Պլատոնից, Պետրարկայից, Ֆրիդրիխ Հյոլդեռլինից, Լուիս դը Գոնգորաից, Ջակոմո Լեոպարդիից, Ռայներ Մարիա Ռիլկեից, Մուսիլից և Ջուզեպպե Ունգարետիից:
Նրա ամենահայտնի գործերն են «Գիշերաբու և այլք», «Բնապատկեր՝ բացակա դեմքերով», «Խոհեր՝ ամպերի ներքո»: Նա «Սեմեզոն» անունով մի ամբողջ շարք է հրատարակել: Նրա ստեղծագործությունների մեծ մասի հրատարակիչը «Գալիմարն» է: Ժակոտեն նաև քննադատական մի խոշոր երկի հեղինակ է, որն ներառում է ժամանակագրական և չափածո գործեր:
Ապրում է Գրինյանում:


== Ֆիլիպ Ժակոտեն հայերեն ==
Բնապատկերներ՝ բացակա դեմքերով; Արձակ՝ օձով: Մեծության կարիքը (XX դարի Շվեյցարիայի ռոմանական արձակ), Ե., «Գարուն», 2002, էջ 86-107: Թարգմ.՝ Իրինա Հովսեփյան:


== Աղբյուրներ ==
Սմբատ (այլ կիրառումներ)

Սմբատ կարող է ունենալ հետևյալ կիրառումները․

Սմբատ (1276–1311), Հայոց թագավոր Կիլիկիայում 1296–98–ին
Սմբատ Ա, (ծն.թ. անհայտ–914), Հայոց Բագրատունի թագավոր 890–ից
Սմբատ Տիեզերակալ (ծն.թ.անհայտ–989), Հայոց թագավոր 977–ից
Սմբատ Բյուրատ (Տեր Ղազարյանց) (1862-1915), հայ արձակագիր, հրապարակախոս
Սմբատ Լպուտյան (ծնված 1958) հայ շախմատի գրոսմայստեր
Սմբատ Հովհաննիսյան (Թոնդրակ), (ծն. 1977), արդի հայ պատմագետ, բանաստեղծ, թարգմանիչ
Սմբատ Շահազիզ (1840-1907), հայ բանաստեղծ, հրապարակախոս և մանկավարժ
Սմբատ Սպարապետ (1208-1276), հայ ականավոր զորավոր, պետական գործիչ, դիվանագետ, պատմագիր Կիլիկյան Հայաստանում
Դեմիրձի (Շարուրի շրջան)

Անվան այլ կիրառումների համար տե՛ս՝ Դեմիրչի (այլ կիրառումներ)Դեմիրձի (ներկայում կոչվում է Դեմիրչի, ադրբ.՝ Dəmirçi), գյուղ ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Տեղադրություն ==
Գտնվում է չգործող E002 միջպետական ճանապարհի (Նախիջևան - Երևան) վրա, Նորաշեն քաղաքից 11 կմ հյուսիս-արևմուտք։


== Պատմություն ==
Դեմիրձի գյուղի մասին պատմական բավականին քիչ տեղեկատվություն է հայտնի։ Եղել է միջին մեծության բնակավայր։ Գտնվել էր պատմական Մեծ Հայքի Այրարատ նահանգի Շարուրդաշտ գավառում։ Գյուղից հայերը տեղահան են արվել 19-րդ դարի կեսերին։


=== Պատմամշակութային հուշարձաններ ===
Գյուղում եղել են պատմամշակութային մի շարք հուշարձաններ։ Հայտնի է, որ գյուղի եկեղեցին հիմնահատակ ավերակ էր դեռևս 19-րդ դարի վերջերին։ Այժմյան գյուղի դաշտերի տարբեր մասերում դեռևս Խորհրդային տարիներին նկատելի էին հին շրջանի շինությունների հետքեր։


== Բնակչություն ==
Մինչև 19-րդ դարի կեսերը բնակավայրը բնակեցված է եղել հայերով։ Վերջինների տեղահանությունից հետո այնտեղ բնակություն են հաստատել ադրբեջանցիներ։ 1974 թվականին գյուղը ուներ 2782 բնակիչ։
Բնակչությունը զբաղվում էր անասնապահությամբ, դաշտավարությամբ, այգեգործությամբ, ծխախոտագործությամբ։


== Կրթություն ==
Գյուղում գործում է միջնակարգ դպրոց։ 20-րդ դարի կեսերին բացվել է նաև գրադարան։


== Առողջապահություն ==
Գյուղում գործում է բուժկետ։


== Տես նաև ==
Շարուրի շրջան


== Ծանոթագրություններ ==
Մաանշան

Մաանշան  ( չինարեն հեշտ. 马鞍山 , պինին: Mǎ'ānshān), քաղաքային շրջան Չինաստանի Անհոյ պրովինցիայում։


== Պատկերասրահ ==

		
		
		
		
		


== Վարչական բաժանում ==
Մաանշան քաղաքային շրջանը ներառում է 3 շրջան, 1 կոմսություն.

Շրջան Հուանշան (花山区)
Շրջան Ցզինցզյանչուան (金家庄区)
Շրջան Յուշան (雨山区)
Կոմսություն Դանտու (当涂县)
Սպենդիարովի անվան մրցանակ

Սպենդիարովի անվան մրցանակ (անգլ.՝ Spendiarov prize), միջազգային մրցանակ երկրաբանության բնագավառում։
Սահմանել է Ռուսաստանի երկրաբանական կոմիտեն (1897, Պետերբուրգ) 28 տարեկան հասակում ողբերգաբար զոհված Լեոնիդ Սպենդիարովի հիշատակը հավերժացնելու նպատակով՝ նրա հարազատների հատկացրած գումարի հաշվին։ Սպենդիարովի անվան մրցանակը շնորհում է Երկրաբանական միջազգային կոնգրեսը իր յուրաքանչյուր նստաշրջանի ժամանակ՝ երկրաբանության բնագավառում ակնառու աշխատանքների համար։ Անցած տարիներին Սպենդիարովի անվան մրցանակը շնորհվել է Ռուսաստանի, Խորհրդային Միության, Ֆրանսիայի, Անգլիայի, ԱՄՆ-ի, Հարավ-Աֆրիկյան Հանրապետության, Հնդկաստանի, Մեքսիկայի և այլ երկրների գիտնականների։
Սպենդիարովի անվան մրցանակի են արժանացել նշանավոր երկրաբաններ Ա․ Պ․ Կարպինսկին (1900), Ֆ․ Ն․ Չեռնիշովը (1906), Վ․ Պ․ Բատուրինը (1937)։ Ըստ ավանդույթի Սպենդիարովի անվան մրցանակը շնորհվում է այն երկրի աչքի ընկնող գիտնականին, որտեղ անց է կացվում կոնգրեսի նստաշրջանր։


== Արտաքին հղումներ ==
Science, New Series, Vol. 32, No. 825 (Oct. 21, 1910), p. 550 (անգլ.)
Ճանապարհին (ֆիլմ, 2011)

Անվան այլ կիրառումների համար տե՛ս՝ Ճանապարհին (այլ կիրառումներ)Ճանապարհին, 2011 թվականին Հայաստանի ազգային կինոկենտրոնի և վաստակավոր կոլեկտիվ Պարի պետական անսամբլի համատեղ նկարահանված հայկական գեղարվեստական, պարային, երաժշտական ֆիլմ։


== Սյուժե ==
Ֆիլմի նկարահանումները տեղի են ունեցել Երևանում, Հայաստանի մարզերում՝ Կոտայք, Արագածոտն, Շիրակ, Սյունիք։
Հայկը ֆիլմ է նկարահանում հայկական պարի մասին։ Նա սիրահարվում է պարուհիներից մեկին՝ Աստղիկին։ Աստղիկի ընտանիքը դեմ է նրանց միությանը։ Աստղիկի եղբայրը փորձում է ստիպել Հայկին հրաժարվել իր սիրուց։ Քաշքշոցի ժամանակ Աստղիկի եղբայրը պատահաբար սպանվում է։ Սկսվում է երկար ու ձիգ դատավարությունը։ Մեղադրյալի աթոռին Հայկն է։ Կյանքը կանգ է առնում սիրահարների համար։ Անհնարին է թվում սերը։ Բայց ով կարող է չափել անհնարինության սահմանը։


== Դերերում ==
Վանուշ Խանամիրյան
Երվանդ Մուրադյան
Լիլիթ Ասատրյան
Ժենյա Մկրտումյան
Գնել Ուլիխանյան
Լիլիթ Պիպոյան


== Ծանոթագրություններ ==


== Արտաքին հղումներ ==
«Ճանապարհին» (2011)
Արմեն Եղիազարյան (քաղաքական գործիչ և տնտեսագետ)

Անվան այլ կիրառումների համար տե՛ս՝ Արմեն Եղիազարյան (այլ կիրառումներ)Արմեն Բենիամինի Եղիազարյան (նոյեմբերի 14, 1951(1951-11-14), Երևան, Հայկական ԽՍՀ, ԽՍՀՄ), Հայաստանի Հանրապետության պետական գործիչ, Հայաստանի Հանրապետության կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի տնօրեն։


== Կենսագրություն ==
1968-1973 թվականներին սովորել է Երևանի պետական համալսարանում։ 1974-1977 թվականներին ընդունվել է Մոսկվայի տնտեսագիտության և մաթեմատիկայի ինստիտուտ։ 1977-1984 թվականներին եղել է Երևանի ժողովրդական ինստիտուտի ասիստենտ, իսկ 1984-1990 թվականներին եղել է Երևանի պետական համալսարանի ասիստենտ։ 1990-1992 թվականներին եղել է Հայաստանի տնտեսական բարեփոխումների կառավարական հանձնաժողովի նախագահի տեղակալ, իսկ 1993 թվականին՝ նույն հանձնաժողովի վարչության պետ։ 1993-1995 թվականներին եղել է ՀՀ էկոնոմիկայի նախարար։ 1995-1999 թվականներին եղել է Հայաստանի Հանրապետության Ազգային ժողովի 1-ին գումարման պատգամավոր, ընտրվել է Ֆինանսավարկային, բյուջետային և տնտեսական հարցերի մշտական հանձնաժողովի նախագահ։ 1999-2003 թվականներին եղել է Հայաստանի բանկերի միության նախագահ։ 2003-2006 թվականներին եղել է ՀՀ վարչապետի խորհրդական։ 2006-2011 թթ. ՀՀ Եվրամիության խորհրդատվական գրասենյակի տնտեսական հարցերի խմբի ղեկավար։
2011 թ. հոկտեմբերի 24-ին ՀՀ վարչապետի որոշմամբ նշանակվել է Հայաստանի կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի տնօրենի պաշտոնակատար։
2013 թ. փետրվարի 28-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի տնօրեն։


== Արտաքին հղումներ ==
Կենսագրություն (հայ.)


== Ծանոթագրություններ ==
Դերսիմի կոտորած

Դերսիմի կոտորած, իրադարձություն, որ տեղի է ունեցել Թուրքիայի Թունջելիի մարզում 1937 և 1938 թվականներին, Դերսիմի ապստամբությունից անմիջապես հետո, Թուրքիայի զինված ուժերը ամենադաժան կերպով ճնշել են ապստամբությունը, կազմակերպելով զանգվածային ջարդեր և էթնիկ մաքրում տեղական բնակչության շրջանում՝ հիմնականում ալևի քրդեր և զազաներ, նաև կրոնափոխ և ձուլված հայեր։ Արդյունքում տարբեր տվյալներով սպանվել է 13,606 մինչև 70,000 քաղաքացիական բնակչության։
2011 թվականի նոյեմբերի 23-ին Թուրքիայի վարչապետ Էրդողանը հրապարակային ներողություն է խնդրել Դերսիմի կոտորածի համար՝ անվանելով այն Թուրքիայի պատմության ամենից ողբերգական էջերից մեկը։ Սակայն իր խոսքում Էրդողանը փորձել է արդարացնել Թուրքիայի ղեկավարությունը՝ դնելով սպանդի պատասխանատվության ողջ մեղքը, որքան էլ տարօրինակ է, Դերսիմում ապրող հայերի վրա, բառացի ասելով, որ հայերը գրավել են ամբողջ առևտուրը Դերսիմում և Աթաթուրքը ստիպված էր «դաս տալ հայերին», ինչպես նաև «մի քիչ չափն անցել են» և հայերից բացի նաև զազաներն են տուժել։ Նման «ներողությունը» ոչ մի քննադատության չի դիմանում և ավելի շուտ նպատակ ուներ տրամադրել զազաներին հայերի դեմ, ինչպես նաև արդարացնել թուրքական քաղաքականությունը։  Այս «ներողությունը» վրդովմուքնի ալիք է բարձրացրել Թուրքիայում, առաջին հերթին Դերսիմի բնակիչների շրջանում, որոնց մեծ մասը ազգակցական կապեր ունեն հայերի հետ և հայերի հետ միասին էլ տուժել են թուրքական իշխանությունների կազմակերպած ոճրագործությունից։


== Դերսիմի ապստամբությունը ==


== Տես նաև՝ ==
Հայոց ցեղասպանություն
Ասորիների ցեղասպանություն
Պոնտոսի հույների ցեղասպանությունը
Քրդերը Թուրքիայում


== Ծանոթագրություններ ==


== Հղումներ ==
Դերսիմ — 70 տարի անց (չաշխատող հղում — պատմություն, կրկնօրինակ)(անգլերեն)
Դերսիմը Թուրքիայի ցեղասպանության ցուցակում(չաշխատող հղում) (անգլերեն)


== Գրականություն ==
Хюр Айше (23 ноября 2008)։ «Atatürk Dersim’i vuracağız dedi, vurduk»։ Taraf (Турецкий)։ Արխիվացված է օրիգինալից 2008-12-04-ին։ Վերցված է նոյեմբերի 23, 2008
Գևորգ Ե Սուրենյանց

Գևորգ Ե Սուրենյանց (Տփղիսեցի), (օգոստոսի 28, 1847(1847-08-28), Թիֆլիս, Կովկասի փոխարքայություն, Ռուսական կայսրություն - մայիսի 8, 1930(1930-05-08), Վաղարշապատ, Հայկական ԽՍՀ, ԱԽՖՍՀ, ԽՍՀՄ, ամփոփվել է Մայր տաճարի բակում), Ամենայն հայոց կաթողիկոս 1911 թ.-ից առ 1930 թվականը։ Հաջորդել է Մատթեոս Բ Կոստանդնուպոլսեցուն։ Նա նաև ունի հայրենասիրական կոչ ուղղված հայ զինվորներին բայց հիմա այդ կոչը ամբողջությամբ մեզ չի հասել։ 1914 թվականի դեկտեմբերին Ամենայն Հայոց կաթողիկոս Գևորգ Ե-ի որոշմամբ ստեղծվեց Եղբայրական օգնության Էջմիածնի կոմիտեն հենց իր` կաթողիկոսի գլխավորությամբ։


= Կենսագրություն =
Սովորել է Թիֆլիսի դասական գիմնազիայում (1865–1868 թթ.)։ Ձեռնադրվել է վարդապետ՝ 1872 թվականին, եպիսկոպոս՝ 1882 թվականին։ 1874 թվականին նշանակվել է Էջմիածնի Գևորգյան ճեմարանի ուսուցիչ, 1875 թվականին՝ Արցախի թեմի առաջնորդ և դպրոցների տեսուչ։ 1877 թվականին ստանձնել է Ագուլիսի Սբ. Թովմա առաքյալ վանքի վանահայրությունը, 1878 թվականից՝ առաջնորդական փոխանորդ Ալեքսանդրապոլում, 1881 թվականին նշանակվել է Երևանի փոխթեմակալ։ 1886 թ.-ից՝ Աստրախանի թեմի առաջնորդ։ 1894 թվականին նշանակվել է Վրաստանի թեմի առաջնորդ։ 1907 թ. նշանակվել է կաթողիկոսական տեղապահ, 1911 թ.՝ ընտրվել կաթողիկոս։ 1912 թվականին, երբ Հայկական հարցը վերստին մտնում է միջազգային դիվանագիտության օրակարգ, նրա նախաձեռնությամբ կազմվել է Հայ ազգային պատվիրակությունը (Պողոս Նուբարի ղեկավարությամբ), որի վրա դրված էր Հայ դատը եվրոպական կառավարությունների առջև պաշտպանելու առաքելությունը։
Նրա ջանքերով թեմում նորոգվել են եկեղեցիներ, կառուցվել նորերը, բացվել են նոր դպրոցներ, ուսումնական հաստատություններ, ստեղծվել է «Թիֆլիսի հայ քահանաների միաբանությունը»։ Հովանավորել է Մակար Եկմալյանին և նրա մշակած քառաձայն պատարագը մտցրել եկեղեցի։

Մեծ եղեռնի ժամանակ և հետագա տարիներին հասարակական կազմակերպությունների հետ մեկտեղ Հայ եկեղեցին օգնել է բազմահազար աղետյալների։ 1914 թվականի դեկտեմբերի 28-ին Գևորգ Ե Սուրենյանցի կոնդակով և նրա անմիջական նախագահությամբ ստեղծվել է Եղբայրական օգնության կոմիտեն, որն զբաղվել է վիրավոր հայ կամավորներին և տասնյակ հազարավոր փախստական հայերին օգնություն ցուցաբերելու խնդիրներով։ Եղբայրական օգնության կոմիտեի բաժանմունքներ են ստեղծվել Երևանում, Ալեքսանդրապոլում, Թիֆլիսում, Պետրոգրադում, Մոսկվայում և այլուր։
1918 թվականի մայիսին զգալի դեր է խաղացել թուրքական զավթիչների դեմ հայ ժողովրդի մղած հերոսամարտերի կազմակերպման գործում։ Սարդարապատի ճակատամարտի բախտորոշ օրերին, չնայած զինվորական ղեկավարության պահանջին, Ամենայն հայոց կաթողիկոսությունը և Գևորգ Ե Սուրենյանց կաթողիկոսը չեն տեղափոխվել ապահով վայր, իսկ Մայր Աթոռի միաբաններն իրենց անմիջական մասնակցությամբ հայ մարտիկներին քաջալերել են ռազմաճակատի առաջին գծում։ Հայաստանում խորհրդային կարգերի հաստատումից հետո նա կոնդակներով համայն հայությանը կոչ է արել նեցուկ լինել կառավարությանը հայրենաշեն գործում։
Կաթողիկոսական գահին Գևորգ Ե Սուրենյանցին հաջորդել է Խորեն Ա Մուրադբեկյանը։
2017 թվականի դեկտեմբերի 28-ին շրջանառության մեջ է դրվել «Կրոն. Տ.Տ. Գևորգ Ե Սուրենյանց Ամենայն Հայոց Կաթողիկոսի ծննդյան 170-ամյակը» թեմային նվիրված նամականիշ։


== Ծանոթագրություններ ==
Պեպելևկա

Պեպելևկա (ռուս.՝ Пепелевка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8628) 1981 EX21

(8628) 1981 EX21, աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,651832 ա. մ., առավելագույնը մոտենում է 2,1313 ա. մ. հեռավորության վրա և հեռանում 3,1724 ա. մ.։ Արեգակի շուրջ մեկ ամբողջական պտույտ է կատարում 1577,31 երկրային օրվա ընթացքում, իր ուղեծրով շարժվելով միջինում 0,228237 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8628) 1981 EX21 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորեկ Գասպարյան

Նորեկ Ալբերտի Գասպարյան (նոյեմբերի 7, 1959(1959-11-07), Ասկերանի շրջան, Սարուշեն), Հայաստանի և Արցախի գրողների միության անդամ, ԼՂՀ ժուռնալիստների միության անդամ, ԼՂՀ Հանրային Հեռուստառադիոընկերության խորհրդի նախագահ։


== Կենսագրություն ==
1975 թվականին ավարտել է Ստեփանակերտի Մ.Գորկու անվան միջնակարգ դպրոցը։
1978-1980 թվականներին ծառայել է Խորհրդային բանակում։
1981-1985 թվականներին ուսանել է Ստեփանակերտի Մանկավարժական ինստիտուտի հայոց լեզվի և գրականության բաժնում։
1983 թվականից, ուսմանը զուգահեռ, աշխատել է Ասկերանի «Կարմիր դրոշ» շրջանային թերթում։
1986 թվականին աշխատանքի է անցել ԼՂԻՄ Արհմիությունների միջմիութենական տանը, որպես բաժնի վարիչ։
1988 թվականի ապրիլին աշխատանքի է ընդունվել Արցախի նորաբաց հեռուստատեսությունում, որպես երիտասարդական բաժնի վարիչ։
1989 թվականին եղել է ԽՍՀՄ Գրողների միության անդամ։
1993 թվականին նշանակվել է Հայաստանի «Հայ զինվոր» թերթի սեփական թղթակից։ 2007 թվականին զորացրվել է պահեստի մայոր կոչմամբ։
2007 թվականին ԼՂՀ Մշակույթի և երիտասարդության հարցերի նախարար։
2008 թվականին նշանակվել է ԼՂՀ Հանրային Հեռուստառադիոընկերության խորհրդի նախագահ։


== Հեղինակած գրքեր ==
«Հավատ Արցախի»
«Արևոտ օր»
«Պար»
«Չավարտված խաղ»
«Խաչը»
«Չավարտված խաղ»
«Խաչը»
«Երբ դաշտում մենակ է ցուլը»
«Մի ծիծաղող տղեկ բռնատիրության փլվող պատերի տակ»
«Զվարճալի պատմություններ հորինողը»


== Մրցանակներ և պարգևներ ==
2008 թվականին շնորհվել է «ԼՂՀ Վաստակավոր լրագրողի» կոչում։
Պատերազմի մասին պատմող ֆիլմերից երեքը՝ «Համանվագ», «Տղամարդիկ», «Անպաշտպան աշխարհամաս» արժանացել են ԼՂՀ կառավարության Եղիշեի անվան ամենամյա մրցանակի։


== Աղբյուրներ ==
«Լրագրողական հանրագիտակ», Գիտախմբագրական խորհուրդ, Ստեփանակերտ, 2012, էջ 89


== Ծանոթագրություններ ==
Աջ Սեդլովինսկայա

Աջ Սեդլովինսկայա (ռուս.՝ Правая Седловинская), գետ Ռուսաստանում, հոսում է Ելիզովսկի շրջանում, Կամչատկայի երկրամասում։ Գետի երկարությունը 18 կմ է։ Սկիզբ է առնում Կարյասկայա Սոպկա հրաբխից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -  19070000212120000022308


== Ծանոթագրություններ ==


== Արտաքին հղումներ ==
Պրոեզդնայա Մուլտա

Պրոեզդնայա Մուլտա (ռուս.՝ Проездная Мульта), գետ Ռուսաստանում, հոսում է Ալթայի երկրամասում։ Գետաբերանը տեղակայված է Կրեպկայա գետի ձախ ափով՝ 2 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100004004
Հիդրոլոգիական ուսումնասիրությունների կոդը - 115100400
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սալմա Յա Սալամա

«Սալմա Յա Սալամա» (արաբ․՝ سالمة يا سلامة‎‎), եգիպտական հայտնի երգ։


== Պատմություն ==
Երգը 1919 թվականին գրել է եգիպտացի երգահան Սայիդ Դարվիշը եգիպտացի բանաստեղծ Բադի Հարիի բանաստեղծության հիման վրա Qulu lu պիեսի համար։ Երգը դարձել է այն առաջիններից, որոնք խթանել են ժամանակակից եգիպտական երաժշտության զարգացումը, քանի որ երգը նվիրված է սովորական ժողովրդին, այլ ոչ թե վերնախավին։ Այդ պատճառով «Սալմա Յա Սալամա» երգը մեծ ջերմությամբ է ընդունվել եգիպտոսցիների կողմից։ Երգի անվանման այլ տարբերակն է՝ «Ալ-Ումալ վա ալ-Սուլթա», թարգմանաբար՝ «Աշխատավորները և բրիտանական իշխանությունը»։ Երգը պատմում է հայրենիքի և սեփական տան կարոտի, աղքատ և հարուստ կյանքից բավականություն ստանալու մասին, մարդու բացառիկ որակների մասին՝ պատերազմի և խաղաղ կյանքի ժամանակ։


== Կատարողներ ==


=== Դալիդա ===
Ֆրանսիացի երգչուհի Դալիդան 1977 թվականի մարտին ներկայացրել է այս երգի սեփական վարկածը՝ կատարելով արաբերենի եգիպտական բարբառով և ֆրանսերենով։ Երգում խոսվում էր անապատում թափառող և դրախտի այգու միրաժ տեսնող մարդու մասին։ 1976 թվականին ձայնագրվել է նույնանուն ալբոմը «Սալմա Յա Սալամա» և այլ երգերով։ Այս երգը դարձել է ազգային երաժշտության առաջին հիթերից, որոնք ձայնագրվել են հինգ լեզուներով (արաբերենի եգիպտական բարբառ, ֆրանսերեն, իտալերեն, գերմաներեն և իսպաներեն)։ Երգը մեծ հաջողություն ուներ արաբական աշխարհից դուրս։


=== Ուրիշներ ===
20-րդ դարում երգը բազմիցս կատարել և ձևափոխել են տարբեր երգիչներ՝ Վարվառան, Հայֆա Վահբին, Շանթալ Շամանդին, Ժան Միշել Ժարը, Զիյնեթ Սալին, Կրումը՝ Միրոսլավ Կոստադինովի հետ համատեղ, «Twins» երկյակը, «Փայտե խաչի փոքրիկ երգիչները» և ուրիշներ։


== Հետաքրքրաշարժ փաստեր ==
Եգիպտոսում երգի «Salma ya salama, Ruhna we gayna bil-salama» կրկներգը դարձել է տեղական առօրյա մշակույթի անքակտելի մասը (օրինակ, այն երգում են դպրոցական էքսկուրսիայից վերադարձող եգիպտացի դպրոցականները)։
1977 թվականի նոյեմբերին «Սալմա Յա Սալամա» երգը կատարել է ընդունող կողմը Եգիպտոսի նախագահ Անվար Սադաթի Երուսաղեմ կատարած պատմական այցի ժամանակ, որը հիմք է դրել Եգիպտոսի և Իսրայելի միջև պատերազմի ավարտին։


== Ծանոթագրություններ ==


== Արտաքին հղումներ ==
Դալիդայի պաշտոնական կայքը
Կոժիմ (այլ կիրառումներ)

Կոժիմ, կարող է վերաբերել՝

Կոժիմ - գետ Ռուսաստանում
Կոժիմ - քաղաքատիպ ավան Ռուսաստանի Կոմիի հանրապետության Ինտա քաղաքային օկրուգի կազմում
Մրամորնոե (գյուղ, Սիմֆերոպոլի շրջան)

Մրամորնոե (ուկրաիներեն՝ Мраморне, Ղրիմի թաթարերեն՝ Büyük Yanköy), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Բիյուկ-Յանկոյ։
2001 թվականի տվյալներով Մրամորնոե գյուղում բնակվում էր 88 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բութանի փոստային թանգարան

Բութանի փոստային թանգարան (անգլ.՝ Bhutan Postal Museum), բացվել է 2015 թվականի նոյեմբերի 7-ին մայրաքաղաք Թհիմփհուում գտնվող Գլխավոր փոստային բաժանմունքի շենքում։ Փոստային թանգարանը պատմում է Բութանի պատմության մեջ կապի, տրանսպորտի և փոստային ծառայությունների զարգացման մասին։ Պատմությունը ներկայացվում է տարբեր նմուշների հավաքածուի և նամականիշների հարուստ տեսականիով, որոնք Բութանը թողարկել է տարիների ընթացքում։ Բութանի փոստային թանգարանն արդեն մեծ ճանաչում է ձեռք բերել օտարերկրյա զբոսաշրջիկների շրջանում և նշված է «Must Visit Attraction» ցանկում Բութանի համար։


== Ցուցադրություն (պատկերասրահ) ==
Հինգ պատկերասրահներ ցույց են տալիս Բութանի փոստային համակարգի էվոլյուցիան՝ ամենավաղ փոստային գործակալություններից մինչև Բութանի հաճախ անսովոր և հավաքվող նամականիշերը։

Պատկերասրահ I-ն օգտագործվում է ժամանակավոր ցուցահանդեսների համար՝ փոխվելով երկրում հատուկ առիթների և նամականիշերի թողարկման վրա։
Երկրորդ պատկերասրահը կապի պատմությունն է նախապատմական դարաշրջանում, երբ սուրհանդակներն օգտագործվում էին կառավարության հրամանագրեր և նամակներ առաքելու համար։
III պատկերասրահը պատմում է Բութանում փոստային և հեռագրական համակարգի զարգացման մասին և ցուցադրում հին և հեռագրական սարքավորումները, տեխնիկան և կահույքը։
Պատկերասրահ IV-ում ներկայացված են Վանգչուկի դինաստիայի վրա դրոշմակնիքային համարներ, 1907 թվականին Բութանում միապետության սկզբի մասին տեղեկատվություն տրամադրված տեղեկություններ և Բութանի հետագա թագավորների կյանքի համառոտ պատմություն։
Պատկերասրահ V-ում ցուցադրվում են Բութանի փոստային նամականիշերը, որոնք օգտագործվել են որպես «Փոքր դեսպաններ»`Բութանի անկախությունն ու հարուստ մշակույթը, կենդանական և բուսական աշխարհը խթանելու համար։ Ցուցահանդեսը, ի միջիայլոց, ներկայացնում է Բութանի հայտնի «խոսող ապրանքանիշերը»։


== Աշխատանքային ժամեր ==
Թանգարանը բաց է երկուշաբթիից շաբաթ օրերը` ամռանը 9:00-17:00, իսկ ձմռանը` 9:00-16։ 00։ Այն բաց է նաև Թհիմփհու-դրուբչենի (Թհիմփհու քաղաքային փառատոնը, որը տեղի է ունենում հոկտեմբերի 2-ին) և Ցեչուի ժամանակ։


== Ծանոթագրություններ ==


== Արտաքին հղումներ ==
http://www.bhutanpostalmuseum.bt/ թանգարանի. պաշտոնական կայք
Դուդենևո (գյուղ, Բոգորոդսկի շրջան)

Դուդենևո (ռուս.՝ Дуденево), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովեդրատե

Նովեդրատե (իտալերեն՝ Novedrate), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 2889 մարդ, խտությունը՝ 1445 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 22060։ Հեռախոսային կոդ՝ 031։


== Ծանոթագրություններ ==
Սուսաննա Սաֆարյան

Սուսաննա Ամբիկի Սաֆարյան (հուլիսի 5, 1955(1955-07-05), Վեդի, Հայկական ԽՍՀ, ԽՍՀՄ), հայ երգչուհի, ՀՀ վաստակավոր արտիստ։


== Կենսագրություն ==
Սուսաննա Սաֆարյանը ծնվել է 1955 թվականին Արարատի մարզի Վեդի քաղաքում։ Սովորել է Երևանի երաժշտա-մանկավարժական ուսումնարանի վոկալ բաժնում, դասատու՝ Վերգինե Հովհաննիսյան։ Որպես մեներգչուհի 1976 թվականից աշխատել է Հայաստանի ժողովրդական գործիքների պետական նվագախմբում։ 1987 թվականից սովորել է Երևանի պետական կոնսերվատորիայի ժողովրդական գործիքների բաժնի ժողովրդական երգի դասարանում, դասախոս՝ Արզաս Ոսկանյան։ Սովորել է ասպիրանտուրայում, ասպիրանտական ուսումնասիրության թեման եղել է «Հայկական օրորներ»ը։ Որպես երգի դասախոս աշխատել է Երևանի պետական կոնսերվատորիայում։ 1990 թվականից Արամ Մերանգուլյանի անվան անսամբլի մեներգչուհի, 1995 թվականից` Սայաթ-Նովա աշուղական երգի անսամբլի երգչուհի։ Ռադիո-հեռուստատեսային ծրագրերում ներկայացել է «Պանդխտության երգեր», «Հույզի մեղեդի», «Հավերժող կրակ», «Հայկական օրորներ», «Մայրս» համերգաշարերով։ Զբաղվում է երգահավաքությամբ, գրի է առել երգեր, որոնք մշակել և ձայնագրել է «Գանձեր» համույթի, «Արամ Մերանգուլյանի անվան ժողովրդական գործիքների վաստակավոր անսամբլի», «ՀՀ ժողովրդական գործիքների պետական նվագախմբի» հետ։ Համերգներով հանդես է եկել Հայաստանում, Ֆրանսիայում, Ավստրալիայում, Սիրիայում, Իրաքում, Ռումինիայում, Հորդանանում, Բուլղարիայում, Հունաստանում, Կիպրոսում, Գվինեայում, Սենեգալում։ Սուսաննա Սաֆարյանը գրում է բանաստեղծություններ, երգեր, որոնք հնչում են նրա համերգային ծրագրերում։


== Պարգևներ ==
ՀԼԿեմ դափնեկիր
Սայաթ-Նովայի անվան մրցույթի 1-ին մրցանակ
Հայաստանի Հանրապետության վաստակավոր արտիստ (2008)


== Պատկերասրահ ==

		


== Ծանոթագրություններ ==


== Արտաքին հղումներ ==
«Սուսաննա Սաֆարյան, «Կարոտ»
Սուսաննա Սաֆարյան
Ալիկ Գյուլնաշյան, Սուսաննա Սաֆարյան, «Ես չգիտեմ»
Հով գիշեր, զով գիշեր (մենակատար` Սուսաննա Սաֆարյան, 1993թ.)
Էսկի մեդան

Էսկի մեդան, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 10 կմ հյուսիս, դեպի Սև ծովի ափերը տանող ճանապարհի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բրուս (ազգային պարկ)

Բրուս (անգլ.՝ Bruce Peninsula National Park, ֆր.՝ Parc national de la Péninsule-Bruce), ազգային պարկ Կանադայում։ Բացվել է 1987 թվականին։ Հիմնադրվել է Բրուս թերակղզու Օնտարիո երկրամասում։ Կազմում է Niagara Escarpment բիոսֆերայի արգելանոցի միջուկը։
Տարածքը՝ 154 կմ2։
Բրուսը ունի տարբեր լանդշաֆտներ։ Բրուսում ներառված են անտառներ, գետեր, տուրիզմի համար բարենպատս պայմաններ, ճամբարային վայրեր և այլ վայրեր
։


== Պատկերասրահ ==


== Ծանոթագրություններ ==


== Արտաքին հղումներ ==
Ազգային պարկ(անգլ.)
Պատկերասրահ
Տարուսին

Տարուսին (ռուս.՝ Тарусин), խուտոր Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ, Անապկա գետի ափին։ Գտնվում է Անապայից 12 կմ հյուսիս-արևելք։


== Բնակչությունը ==
Համաձայն 2002 թվականի տվյալների, խուտորն ուներ 327 բնակիչ, իսկ 2010 թվականին այնտեղ ապրում էր արդեն 392 մարդ` ռուսներ և հայեր, ովքեր զբաղվում էին պտղաբուծությամբ, խաղողագործությամբ, հացահատիկային բույսերի և արևածաղկի մշակությամբ, ինչպես նաև անասնապահությամբ։
Գյուղն ունի դպրոց, ակումբ և բուժկայան։


== Պատմությունը ==
Գյուղը հիմնադրվել է 1878 թվականին, կազակական Տարուսինների տոհմի ընտանեկան հողատարածքներում և կրում է նրանց անունը։ Տարուսիններն այդ հողերը ձեռք էին բերել 1862 թվականին, երբ Լադոժսկայա ստանիցայից տեղափոխվել էին Անապսկայա, քանի որ տոհմի տղամարդիկ ծառայում էին Կուբանի կազակական զորքերի կազմում։ Հողատարածքը նախատեսված էր գյուղատնտեսական գործունեություն ծավալելու համար, սակայն հողի սեփականատերերը աստիճանաբար սկսեցին նաև բնակելի տներ կառուցել իրենց համար։
Հողատարածքները Տարուսիններին էին պատկանում մինչև 1927 թվականի կոլեկտիվացումը, իսկ նրանց սերունդները գյուղում ապրել են ընդհուպ մինչև 1960-ական թվականները։
Հայերը եկել են Ախալքալաքից և Ախալցխայից` 1958 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)